السلام عليكم ورحمة الله وبركاته. السلام عليكم. ايه نايمين ولا ايه؟ الحمد لله. معنا لحد امتى ان شاء الله للصبح طب هتعشونا ايه بقى؟ احنا جمب النيل اهو. يعني يبقى سمك بقى ولا حاجة. ولا لسه
لسه عندكم بط ولا ايه؟ الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد. صلى الله عليه وسلم. اما بعد. فيعني الواحد سعيد جدا. بهذا اللقاء. اخواني واخواتي
اخواتي في الله ويعني يبقى تلاتة تخيلوا الواحد فرحان قد ايه ولو خيروني بين هذا اللقاء وبين مليون جنيه ها لاخترت هزا اللقاء. والله المليون جنيه هيروحوا يا اخواني ولكن سبحان الله الاجتماع على الخير والاجتماع على البر والتقوى. ده
لا يقدر بثمن يوم نلقى الله سبحانه وتعالى. اخواني في الله واحنا دلوقتي في العد التنازلي بيننا وبين رمضان يعني ما عدناش بنقول بينا وبين رمضان شهر ولا اسبوع ولا
فايام احنا دلوقتي بنقول بينا وبين رمضان ساعات يعني زي الوقتي بكرة بازن الله هنبقى خلصنا التراويح وداخلين على التهجد كمان. يعني اخواني في الله اه اه الموضوع دلوقتي بقى بالساعات. بيقول لك في مسابقات الجري العالمية من مسابقة لميت متر والتلتمية متر والحاجات دي. فالعدائين كلهم محترفين
يعني ايه؟ يعني مش مش احنا بنتسابق مع بعض لا ده ناس محترفة. مموتة نفسها. فقالوا طب ايه اللي بيخلي واحد يسبق واحد؟ كله محترف والمسافة قصيرة قال له اللي بيخلي حد يسبق حد هي اول خطوة في السباق هي الطلعة هي الخطوة الاولى هي ضرب
البدء عشان كده رمضان اهم حاجة في ضربة البدء. اهم حاجة انك انت من اول ليلة في رمضان تنوي وتعاهد ربنا ان دي ليلة اتقوا من النار ان من اول ليلة انا بنشن على العتق من النار. ليه؟ عشان نخلص بقى العتق من النار وننطلق. باقي رمضان لابواب الجنة
تمانية بازن الله يعني ايه رمضان يا اخواني؟ لما بتشتري كمبيوتر بيقول لك لازم الاول تنزل ويندوز ليه؟ يقول لك عشان الكمبيوتر تقدر تنزل له يتعرف بها على كل حاجة. يتعرف على الماوس وعلى الكيبورد. من غير تنزيل التعريفات الكمبيوتر ما يقدرش يتعامل مع اي جزئية
من جزئياته. اهو احنا عايزين ننزل ويندوز نتعرف به على رمضان. عايزين نعرف ايه هو رمضان؟ تخيل يا اخي في الله. تخيلوا لو انت خارج من بيتك كده كل يوم ففي جنبك معرض عربيات كبير. فخم العربيات اللي فيه من العربيات الفاخرة. فانت في عربية معينة شداك
وشابة تفكيرك ونفسك فيها فقلت يا عم ادخل اسأل ولا ما ادخلش؟ يا عم ده زمانها بمية الف جنيه ولا حاجة. وبعد كده شوية قلت قلت يا عم ادخل تسأل يعني هيحصل ايه؟ فدخلت رحت لصاحب المعرض قلت له لو سمحت العربية دي بكام؟ قال لك دي؟ قلت له اه. قال لك العربية دي
مليون جنيه. انت ما عرفتش تنطق ولا قادر تبلع ريقك وجبت مارشيدير. وخرجت من المعرض وقررت انك ما ترجعشي. هنا تاني فرت الأيام مرة خارج من بيتك لقيت يفط بعرض الشارع قدام المعرض تخفيضات هائلة اوكازيونات ليس لها مثيل. فرصة لا
قلت ياد العربية هتبقى بكام يعني؟ اللي باتنين مليون هتبقى بمليون هتبقى بنص مليون مش نافعة برضو. وبعد كده قلت يا عم خلي نصك عقل ونصك عاقل وادخل اسأل العربية دي بكام هيحصل ايه يعني؟ فدخلت بتسأل صاحب المحل قلت له لو سمحت العربية دي بكام؟ قال لك دي قلت له ايوا
قال لك العربية دي بعد التخفيض بالفين جنيه. قلت له ايه؟ قال لك والله انا باتكلم بجد. ولقيت اللي معه الفين جنيه اي حد معاه الفين جنيه يدخل يدفع تمن نفس الموديل وياخد وياخد عربية منها. تخيل لو انت معكش فلوس هتعمل ايه؟ ده انت هتروح
لو انت معكش فلوس هتستلف انما العربية فرصة لا تعوض يا اخواني في الله اهو ده رمضان هو ده ان الحاجة اللي كانت باسعار فلكية بقت في متناول ايديك. هو ده رمضان. سلعة الله الغالية. قصور الفردوس
الاعلى. ابواب الجنة التمانية قدامك بابسط مجهود في العبادات. انك تفوز فيها في رمضان. عشان كده رمضان ده لا تعوض ما فيش انسان عاقل يعوض رمضان يقول لك ان بيل جيتس اغنى يعني فضل سنين طويلة بالجيتس اغنى ملياردير في العالم
اغنى صاحب ميكرو فوق السوفت اغنى ملياردير في العالم. بيقول لك بيل جيتس لو وقع منه ورقة بميت دولار. ورقة بميت دولار وقعت منه قطة عشان يجيبها يخسر اكتر منها. قالوا ليه؟ قالوا لانه في السانية اللي هيوطي يجيب الميت دولار هو بيكسب اضعافها. فما ينفعش
يا اخوانا الناس ده ايه؟ الناس دي مقدرة قيمة السانية من عمرها. المفروض ان احنا نبقى اولى منهم بتقدير وقتنا. اولى منهم بتقدير قيمة عمرنا المفروض انك لو عرفت قيمة رمضان لو الدنيا كلها وقعت منك في رمضان. لو وطيت تجيبها هتخسر اكتر منها
لان ساعات رمضان ودقائق رمضان وسواني رمضان اخطر ما تكون. رمضان ده وقف لله تعالى. رمضان ده لازم يبقى نقلة في حياتك. ونقلة في حياتك يعني ايه نقلة؟ يعني الانسان عامل زي العربية. لما بيبدأ في انطلاقه الى الله بيجيب على الاول. شوية يجيب التاني. طلع على الطريق يجيب التالت
انطلق على السريع هيجيب الرابع المفروض ان انت كل سنة كل رمضان يبقى نقلة في حياتك نقلة جديدة تخرج من الموضوع من غير ما دخلتوا تخرجي من رمضان في علاقة بالله غير اللي انت دخلتي بها. المفروض ان احنا نبقى مقدرين قيمة اعمارنا. يا اخواننا
ده النبي عليه الصلاة والسلام بيقول حديس يعني حديس خطير جدا جدا يا اخواني يعني سبحان الله انا لو واحد بيصرف فلوسه مش مقدر قيمتها وقعدت انبهه يعني ايه فلوس هبقى عملت فيه خدمة. ولكن الخدمة الاعلى ان واحد بينفق عمره وهو مش مقدر قيمته. واحد يعرفه
العمر النبي عليه الصلاة والسلام يريد انه يقول لنا يعني ايه قيمة الساعة من عمرك؟ لما الشيخ هاني حسب رمضان بالساعات وقال لك مش ستين يوم ده سبعمية وعشرين ساعة. الكلام ده اللي قاله النبي عليه الصلاة والسلام. قال رسول الله صلى الله عليه وسلم ما من ساعة
النبي عليه الصلاة والسلام ما بيقولش ما من سما ولا ما من شهر ولا ما من اسبوع ولا ما من يوم. النبي عليه الصلاة والسلام بيعلمني وبيعلمك وبيعلمك ان احنا نقيس عمرنا بالساعة يا اخواني. ما من ساعة يا نهار ابيض! امال اللي مضيع عمره يا رسول الله! امال اللي ضيع سنينه
من حياته امال اللي مضيع ايامه ولياليه ما من ساعة تمر بابن ادم لا يذكر الله تعالى ما فيها. النبي عليه الصلاة والسلام ما قالش يعصي الله فيها. ما قالش قعد قدام المسلسلات اللي من كل شكل ولون في رمضان فيها. انتم عارفين
يا جماعة اللي بيقعد قدام المسلسلات في رمضان عامل زي ايه؟ عامل زي تاجر في عز الموسم. الموسم اللي ما فيش تاجر التاجر لو ما كسبش شفيه مش هيكسب لو ما سددش ديونه فيه مش هيسدد. لو ما جمدش مبالغ فيه مش هيجمل. وهو في الموسم واقف قاعد يقبض. مبالغة
ويبيع تجارة طائلة ومقعد على الحسابات في الخزنة واحد حرامي. قاعد ياخد الفلوس وبدل ما يحط الخزنة بتاعة التاجر يحطها في جيبه. اهو ده انت قاعد في التراويح ومقعد على الخزنة حرامي. انت قاعد تعدي حسنات
من القرآن والصيام وقاعد تضيعها في المسلسلات واللغو يا اخوانا عاملة زي واحد شايل شوال على ضهره وقاعد يجري ويجمع فلوسه يجري ويحط فيه اكل ويجري ويحط فيه كل حاجة بتقابله. والشوال مثقوب. الشوال مقطوع. اللي بيحطه بينزل من الثقب اللي فيه
فبيجي في الاخر يحاول يستريح بقى ويطلع اللي تعب في جمعه عشان يستفيد به يفاجئ ان ما فيش حاجة في الشوال ليه؟ لانه كان مثقوب اللي خد مننا بيطلع من هنا زي يعني مسلا المحجبة اللي تحط برفان مسلا زي الملتزم او الشاب مسلا اللي بيصلي ولكن
الاختلاط والدخول على قنوات فاسدة او مواقع فاسدة. هو بيعبي حسنات من ناحية وبيطلعها من الناحية التانية. احزر في رمضان. انك انت تكسب الحسنات من ناحية وتضيعها في الناحية التانية. قال رسول الله صلى الله عليه وسلم ما من ساعة يا رسول الله ساعة. يا للحصر
على اعمارنا. يالا الحسرة على اوقات الماكثين على القهاوي. يا للحسرة! على كل ليلة لما اقومها على كل يوم لما صام ما من ساعة والكلام ده كلام النبي عليه الصلاة والسلام. النبي اللي رفيق بنا ولكن النبي عليه الصلاة والسلام بيعرفنا
احنا بنضيع من ايدينا ايه؟ بيعرفنا ان كل ساعة من عمرنا كنز ما من ساعة تمر بابن ادم زي اللي واقف هنا العربيات قاعدة تمر من قدامه مش واخد باله. كنوزه مش واخد باله. لا يذكر الله تعالى فيها. الا حسر عليها
يوم القيامة. الحسرة غير الندم. الحسرة الندم اللي ما عادش ينفع يتعوض. هيندم ندم. هيتقهر قهرة انما امتى يوم القيامة اشمعنى يا رسول الله؟ لان في الدنيا الوقتي اللي قاعد قدام آآ طاعة بيعمل طاعة واللي قاعد قدام معصية لسه الدنيا مش باينة
الفرق يا اخواننا ولكن يوم القيامة لما هتشوف اللي اجتهدت في عمرها خدت ايه؟ لما هتشوف اللي عمل اعمال صالحة خد ايه؟ لما هتشوف اللي عبد ربنا بكل ما يستطيع من قوته وطاقته خد ايه؟ لما هتشوف اللي اقبل على الله قد ايه. ساعتها الانسان هيعرف قيمة العمر بتاعه. الانسان بيتعجب
يا اخواني عملة الدنيا الفلوس. الفلوس خلت واحد غني وواحد فقير. ولكن ايه الفرق بين الغني والفقير؟ ايه الفرق بين واحد غني في دمياط واحد فقير في دمياط النهاردة. ان الغني اتغدى لحمة والفقير اتغدى فول. يعني هو ايه الفرق يعني الغني هيتغدى ايه يعني؟ ما هو حاجة لحمة او ما شابهها
والفقير هيتغدى فول او ما شابه. فعملة الدنيا خلت فيه طبقية. ولكن السقف بتاعها واحد متغدي لحمة بتاعها واحد متغدي فول. انما عملة الاخرة الحسنات اللي معه حسنات واللي ما عهوش حسنات. بتفرق قد ايه يوم القيامة؟ يا اخوانا في
ابويا يوم القيامة ولكن طبقية عن حق بسبب الاعمال الصالحة. الاعمال الصالحة بتخلي واحد يوم القيامة يقف في الساهرة في ارض محشر العامة على بعد ميل من الشمس اللي على بعد تلاتة وتسعين مليون ميل الوقتي. وممكن تصيب انسان بضربة شمس. تخيل لما التلاتة وتسعين مليون يقعوا
وبتبقى على بعد ميل والعرق بيلجم الناس الجاما. واحد واقف في الموقف ده وواحد بسبب الحسنات. واقف في ظل عرش في المقصورة الملكية بيشرب من ايد النبي عليه الصلاة والسلام من نهر الكوثر. يوم القيامة ده مسلم وده مسلم
ده بلغ رمضان وده بلغ رمضان. ده خد عمر وده خد عمر ولكن القضية مين اللي استفاد من اللي هو فيه؟ فيوم القيامة عملة الحسنات يقول لك الدولار بستة جنيه. طب الحسنة تعمل ايه؟ الحسنة يوم القيامة ممكن ترفع الانسان قد ايه؟ وغيابها ممكن يضيع الانسان او
وينزل الانسان قد ايه الا حسر عليها يوم القيامة. يا اخواني تخيلوا لو واحد جه قدام قدام الساعة داهية دلوقتي وقام مطلع ورقة بمتين جنيه نازل من عربية فاخرة جدا وطلع ورقة بمتين جنيه. الكل اعتقد انه هيديها صدقة لحد ولا حاجة. قام مطلع ولاعة ومولع فيها
هنقول عليه مكنون. طب قام مطلع رزمة ورق كل ورقة بمتين جنيه. وهو بيضحك قام ولع فيها. الكل هيقول عليه مجنون. ليه؟ ده بيحرق طب ايه رأيك ان اللي بيحرق عمره اشد جنونا منه؟ اللي بيحرق فلوسه ممكن يعوض اضعاف اضعاف اللي حرقه بكرة. ولكن العمر اللي راح
هيتجاب منين تاني ؟ الايام اللي راحت تتجاب منين تاني ؟ بكرة رمضان بازن الله او ليلة الليلة الجاية رمضان بازن الله مع غروب شمس بكرة هتبقى اول لحظات رمضان. مغرب بكرة اول مغرب في رمضان. بازن الله طبعا ان وافقت الرؤية الحسابات. مغرب بكرة او المغرب في رمضان
انت مع انطلاقة رمضان دي انت متخيل ان في ناس قد ايه اتحرمت من رمضان؟ كنت لسه بصلي من يومين على شاب من الشباب قالوا لي ده اخ من اخوانا مات الله يرحمه وانا يعني قالوا لي انت عارفه يعني سبحان الله الحمد لله ان انا ما عرفتش هو مين غير بعد ما صليت عليه. لان الواحد لو كان
اعترف ان ده هو فلان. يعني الواحد كان ممكن ما يقدرش يتحمل اصلا انه يصلي. يعني في هذا الموقف اخ من اخواننا اخ طيب وهادي. انا وانا واقف في الجنازة داخل اصلي
انا شايف منظر جسده ممدد ايديه ممددة رجليه ممددة. انا الفكر اللي جوايا لو ده الوقتي ربنا اذن اني تقضي الروح يا ترى هيعمل ايه؟ يا ترى الانسان لما اجله بيخلص؟ يا ترى هيبدأ يعرف قيمة الطاعة دي قد ايه؟ يا ترى لو ذهبنا الى المقابر
صبر وربنا ايقظ لنا كل الاموات اللي فيها. وسألناهم كلهم نفسكم في ايه؟ الكل هيجاوب اجابة واحدة يا جماعة. ما حدش هيقول انا نفسي ارجع دنيا عشان اجيب شقة جديدة. ما حدش هيقول انا نفسي ارجع الدنيا عشان اغير موديل العربية. ما فيش واحدة هتقول انا نفسي ارجع الدنيا. عشان البس واتفرج واعمل
الكل هيقول نفسنا نرجع ولو ليلة نعبد فيها ربنا. نفسنا نرجع ولو رمضان نطيع فيه ربنا. لانهم عرفوا قيمة الطاعة. بس سبحان الله في واحد عارف قيمتها قبل ما يقابل ربنا. واحد ما عرفش قيمتها غير بعد لقاء الله سبحانه وتعالى. تخيلوا الراجل
اللي بيحرق الفلوس ده. طب انا بحرق عمري؟ طب انا بتعدي مني ايامي؟ جت فرصة ان احنا نعوض كل اللي فاتنا. جت فرصة ان احنا نبدأ صفحة جديدة جت فرصة ان احنا نكسب مكاسب لا مثيل لها. يا اخواني في الله ويا اخواتي في الله. اللي مش هيحل
يمكن حياته في رمضان هيحل مشاكل حياته امتى؟ ده انت عندك تلاتين دعوة مستجابة كل نهار. وتلاتين دعوة مستجابة كل فطر. وسعوات مستجابة كل ليلة. ربنا بيتنزل في كل ليلة بره رمضان. في التلت الاخير من الليل. ولكن صح عن رسول الله صلى الله عليه وسلم. ان الله
يتنزل في رمضان في ثلثي الليل الاخر. يعني ثلثين الليل. رمضان فرصة يا جماعة. الم تروا الى الذين بدلوا نعم الله الم تروا الى الذين بدلوا نعمة الله. واحد ربنا ادى له نعمة ضيعها. مش معقول! مش معقول يا امة محمد! مش معقول ان فينا ناس
رمضان ربنا يديه لها ويسلمها له. ويسلمه لها وتضيعه. مش معقول ان بعد ما ربنا يأمر الملايكة انها تفتح ابواب الجنة التمانية على مصراعيها ويأمر الملايكة انها تغلق ابواب النار السبعة. ويأمر الملايكة ان تصفد الشياطين. ثم يسأل الله الملائكة
اين عبدي؟ يقولوا له قاعد على القهوة يا رب. اين عبدي؟ قدام المسلسلات يا رب. اين عبدي؟ في الخيبة الرمضانية اين عبدي بيلعب كورة ليل نهار يا رب؟ اين عبدي؟ نايم من الفجر للمغرب يا رب؟ مش معقول يا اخواني ان بعد
فربنا يدينا كل الفرص دية نفرط فيها. نفرط فيها ونتنازل عنها. يا اخواني في الله. فرصة اجابة الدعاء في رمضان عاملة زي راجل ملياردير فبيحب واحد ادى له دفتر شيكات كل الشيكات بتاعته ممضية على بياض. فصاحبنا خد الدفتر مش فاهم ده ايه. فبيقول له
هو ايه ده! ده شوية ورق اداهم للاطفال اللي عنده في البيت يلعبوا به. تاني يوم اداه دفتر شيكات تاني. كل شيك منها كفيل بحل اكبر مشكلة من مشاكل حياته الشيك بيجيب له مأوى والشيك دا يجيب له سيارة والشيك دا يجوزه والشيك دا يتعالج بثمنه باذن الله. فتخيلوا ثاني يوم خد دفتر الشيكات
مش عارف يعمل به ايه كتب على ضهره الحاجات اللي البيت طالبها وبعد كده طبق الورق ورماه. الراجل ده لما يعرف قيمة الشيكات دي يعمل ايه؟ او كل وقت من اوقات اجابة الدعاء في رمضان شيك على بياض. ولله المثل الاعلى. شيك على بياض اطلب اللي انت عايزه. المفروض انك من الوقت تركز على
تلاتة تركز عليهم طول رمضان في كل وقت من اوقات اجابة. في كل وقت من اوقات اجابة الدعاء. اخواني في الله اللي مش هيعتق رقبته من النار في رمضان هتعتق امتى؟ عارفين يعني ايه عتق رقبة من النار؟ يعني واحد زنوبه كتبت عليه النار وهيدخل الجنة. يعني واحد لو مات النهاردة
النهاردة هيبقى من اهل النار. بس بعد رمضان هيبقى من اهل الجنة. يعني واحد كان ماشي في طريق اخره النار. بس بازن الله هيبقى من اهل الجنة. ده معنى رقبة اعتقت من النار. رقبة حكم عليها بالنار او استحقت النار بزنوبها. ولكن ربنا برحمته اعتقها. اللي مش هيعتق في رمضان من النار
نار وفيه كل ليلة عتق من النار وكل يوم عتق من النار هيعتق امتى؟ اللي مش هيأمن قبره في رمضان هيأمنه امتى؟ الم رسول الله صلى الله عليه وسلم. الصيام سنة اي وقاية وحماية. اللي مش هيحميه رمضان من قبر هيحميه. امال هيحمى منه بايه
دي مش هيثقل موازينه في رمضان. هيثقلها امتى؟ يا اخواني في الله. ده النبي عليه الصلاة والسلام بيقول ان عمرة في رمضان كحج مع رسول الله صلى الله عليه وسلم. تخيل عمرة تضاعف انها تبقى حجة ومع النبي عليه الصلاة والسلام. اللي في وسط موسم المضاعفة ده مش
تثقل موازين هتثقل موازينه انت اللي مش هيحول موته لافراح في رمضان. امال هيحوله امتى؟ الم يقل رسول الله صلى الله صلى الله عليه وسلم للصائم فرحتان ها وفرحة حين لقاء ربه. رمضان بيحول موتك لافراح. رمضان بيثقل موازينك
قضاء فرصة لا تعوض يا اخواني في الله. لازم نشحذ العزم. ولازم نعرف ان احنا دلوقتي في العد التنازلي. ولازم نعرف ان ضربة البداية دي اهم اهم حاجة في رمضان واهم شيء في رمضان زي نهر النيل اللي ماشي مستقر قدامكم ده هو ده وهو عند المنبع بتاعه كان فيه شلالات هادرة
عشان تشق المجرى لما شقت المجرى الماية بقت هادية وماشية لازم بداية رمضان تبقى زي بداية النهر داهو تبقى بداية شلالات هادرة لازم اول ليلة في رمضان تبقى ليلة العتق من النار. اخواني واخواتي قال تعالى هم درجات عند الله. ممكن اتنين يقفوا في صلاة التراويح بكرة
ولكن الفرق ما بين صلاة ده والصلاة ده زي الفرق ما بين السما والارض. اخواني في الله استوصوا برمضان خيرا. اخواني في الله احنا قدام فرصة اللي باتنين مليون هتبقى بالفين وهتبقى بالف وهتبقى بأيسر ما تكون. اللي هيضيع رمضان النبي عليه الصلاة والسلام قال ان اي ساعة من ليل او نهار
اي يوم عادي هيندم عليها صاحبها اللي ضيعها يوم القيامة. امال اللي ضيع ساعة من رمضان او دقيقة من رمضان ربنا يسددكم يا رب. اوصيكم يا اخواني في الله اوصيكم انكم تبزلوا وقتكم لله في رمضان. وتبزلوا اموالكم لله في رمضان. يا اخوانا مش آآ اما بنبخل
اغنى ما ينفعش ان انا ابخل عن ربنا بوقتي. رمضان ده وقف لله على قد ما اقدر اعبد ربنا فيه. على قد ما اقدر احد احد الشباب كان رايح درس من الدروس
اسكندرية في مسجد من المساجد فسبحان الله راح الدرس. فهو يعني يوم الدرس بعد كده قال سبحان الله الليلة دي انا ممكن اخرج فيها ممكن اتفسح فيها مش مهم كسل فراح خرج بمكان من الاماكن فعايز يجيب حاجة او يشيل حاجة فقام جاي شاب كده شكله ابن ناس كده قام داخل عليه
جه وقال له معلش واشيل عنك واخدمك فالراجل يعني انبهر بزوق الشاب ده وباخلاقه وانه بيخدمه بالمنزر ده وخلاص والموضوع عدى الاب مشي بالقصة. خلصت ساعتين صاحبنا احتاج يطلع فلوسه من جيبه. بيطلع المحفظة. لقى المحفظة اللي فيها رخصة السواقة ورخصة العربية
والبطاقة الشخصية والفلوس بتاعته اتسرقت. والشاب اللي كان داخل عليه ده كان حرامي. وسرق المحفظة ومشي. قعد شهر كامل يطلع في الورق بدل فاقد اللي كان معه في المحفظة. قال سبحان الله! انا بخلت عن ربنا بساعة. دفعت تمنها شهر من الوقت يا اخواننا اللي
دخل بوقته عن ربنا او اللي بيبخل بماله عن ربنا زي اللي مش راضي يطلع الزكاة. بدل ما يزود ما له هو ما له بيبقى عرضة التلف اصلا يا جماعة يعني ان احنا ندي وقتنا لربنا سبحانه وتعالى. ان احنا ندي بالنا لربنا. انت ممكن تقول لواحد دلوقتي عايزين نطعم
الاسر الفقيرة عايزين نطعم اخواننا في في سوريا عايزين نشتغل وندفع من اجل الدعوة واحد يقول لك منين وانا منين واحنا في ايام صعبة ولو شاشة المحمول اتحرقت هتطلع الفلوس. ولو المحمول اتسرق الف جنيه هيطلعوا عشان محمول جديد. ولو شاشة الكمبيوتر
اتحرقت هيطلعه ويسيب الشاشة جديدة. ولو عربية باظت او اتخبطت هيطلع ويصلحها. اشمعنى الفلوس ما بتطلعشي؟ مع ربنا اشمعنى الوقت ما بيبذلش مع ربنا ده لو واحد شرحت المحمول بتاعته اتحرقت. تلات اربع مشاوير لمركز الخدمة عشان يطلع بدلها. ده لو واحد مننا دلوقتي يا اخوانا لما الناس بخلت بوقت
ساعة لربنا ايه اللي حصل؟ الوقت المشوار اللي بياخد ساعة بسبب الزحمة ياخد خمس ساعات. ما عدش فيه وقت فيه بركة في الوقت ليه؟ لان الناس بوقتها لربنا. ما عدش فيه بركة في المال ليه؟ لان الناس بخلت بمالها عن ربنا. في حين ان ممكن طالب ايام الامتحانات يجي له دور برد ينام
اسبوع في السرير. في عز الامتحانات عايز اقول ايه؟ عايز اقول ان الوقت اللي انت بتديه لربنا ده ربنا بيبارك لك به في عمرك. ان اللي انت بتنفقه قطفى رمضان لربنا ده ربنا بيبدلك بداله بركة في كل رزق من ارزاقك سيدنا عبدالرحمن ابن عوف مرة السيدة عائشة بتحدثه بعد
بموت النبي عليه الصلاة والسلام ان الاغنياء بيدخلوا الجنة بعد الفقراء فحزن وقال لها يا ام المؤمنين وماذا افعل؟ اذا كنت انفق فيخلف الله علي الفا. السنة دي في اللي بينفق ماله لله. واللي بينفق وقته لله. واللي بينفق فكره
لا واللي بيسخر مواهبه لله رمضان جاي. خليك بتاع ربنا. خليك واقف لربنا. خلي لك هدف في رمضان من البداية ان رمضان ده يبقى نقلة في حياتك ويبقى نقلة في حياتك. انك انت بازن الله توصل الليل بالنهار في الطاعة في رمضان. طب الروشتة في رمضان ايه
لما واحد بيروح لدكتور الدكتور يكشف عليه وبعد كده يمسك الروشتة يكتب له اسبرين العيان يبص ايه بقى يا دكتور؟ انا جاي لك ودفع كشف عشان تكتب لي يا ابني هو ده العلاج بتاعك. الموضوع بسيط يا جماعة. الموضوع من انسب ما يكون. العلاج اسبرين روشتة رمضان انك تقرا قرآن
طول النهار على قد ما تقدر. بالليل على قد ما تقدر انك انت تجتهد في عبادة ربنا. خلي الشهر ده شهر عزيمة. خلي الشهر ده شهر يبقى فيه ارفع انك توصل الليل بالنهار في الطاعة فيه. على قد ما تقدر عشان نخرج من رمضان نقول ابشر بخير شهر مر عليك منذ ولدتك
امك اللهم بلغنا رمضان واجعلنا فيه من الفائزين. اللهم بلغنا ليلة القدر واجعلنا فيها من الفائزين. اللهم اجعل رمضان هذا خير رمضان مر علينا في في حياتنا. اللهم اجعل رمضان هذا فتحا على اهل مصر. اللهم اهدي شباب مصر وبنات مصر. ورجال ونساء مصر واطفال مصر
اللهم انصر دينك واعز